Diari Oficial de la Generalitat Valenciana


Sumari del DOGV 3466, del 01-04-1999 (1999/1988)

ACORD de 28 de gener de 1999, de la Comissió Territorial d'Urbanisme de València, referit a l'homologació modificativa del Sector 2 de Manises.
-----------------------------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1988


Data del document
:   28-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Manises
    * pla d'urbanisme

ACORD de 28 de gener de 1999, de la Comissió Territorial d'Urbanisme de València, referit a l'homologació modificativa del Sector 2 de Manises. [1999/M1988]
  
Vist l'expedient remés per l'Ajuntament de Manises referit a l'homologació modificativa del Sector 2, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió celebrada el dia 31 de març de 1998. Després del pertinent període d'exposició pública, en el qual es va presentar una al·legació, es va aprovar provisionalment pel mateix òrgan en data 29 de setembre de 1998.
  
Segon
  
El projecte consta de memòria informativa i justificativa, plans d'informació i plans d'ordenació.
  
Tercer
  
L'objecte del projecte és l'homologació del Sector 2 de sòl urbanitzable programat, introduint algunes modificacions respecte de la normativa prevista en el Pla General, pel qual es tracta d'una homologació modificativa. El citat sector constitueix la zona residencial que es configura com la prolongació natural del nucli urbà, una vegada desplegat el Sector 1, i se situa al límit del riu Túria.
  
L'actuació conté una superfície total de 49.877 metres quadrats en la qual s'inclouen un parc públic de la xarxa estructural de 10.573 metres quadrats de superfície i vials externs al sector, amb una superfície de 1.815 metres quadrats. Els paràmetres globals de l'actuació són un total de 225 habitatges, densitat de 60 habitatges/ha, i una edificabilitat bruta de 0,60 m2t/m2s.
  
L'aspecte modificatiu de l'homologació es refereix principalment a la reducció de l'aprofitament previst en el Pla General, baixant de 0,904 m2/m2 d'aprofitament mitjà a un aprofitament tipus de 0,451 m2t/m2s. Aquesta modificació es justifica per l'excessiva edificabilitat atorgada pel Pla General a aquesta zona, que portaria a superar el nombre màxim de plantes establit pel propi Pla General o a concentrar una elevada edificabilitat en el límit del riu Túria. Per una altra part, es pretén adaptar els paràmetres edificatoris de la proposta a les característiques del mercat del sòl, i oferir una varietat de tipologies edificatòries possibles.
  
L'altre aspecte significatiu que s'introdueix com a modificació respecte del planejament vigent és la delimitació del sector ajustant-se als criteris de sectorització regulats en l'article 20 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU) i incorporant a l'actuació un parc públic de la xarxa estructural i vials externs al sector per a connectar adequadament l'actuació.
  
Pel que fa a les determinacions de l'ordenació estructural que constitueixen l'objecte fonamental de l'homologació, mereixen destacar-se els següents aspectes:
  
1. Delimitació del sector: els límits del sector es recolzen en un element natural com és el llit del riu Túria, dotacions estructurals com el parc públic de la xarxa estructural i la resta, mitjançant vials perimetrals.
  
2. Xarxa primària: sols es considera amb aquest caràcter el parc públic que s'adscriu a l'actuació i que ja estava caracteritzat en el Pla General vigent com a sistema general d'espais lliures.
  
3. Condicions de connexió: mereixen destacar-se les que es refereixen a la xarxa d'evacuació d'aigües residuals, i exigir la construcció d'un col·lector extern al sector que connecte amb el col·lector nord i dimensionat per a absorbir abocaments d'altres zones contigües.
  
4. Àrea de repartiment i aprofitament tipus: s'integra l'àrea de repartiment per l'àmbit estricte del sector més el parc públic de la xarxa estructural i els vials externs de connexió. D'aquesta manera, l'aprofitament tipus que resulta és de 0,451 m2t/m2s, resultat de dividir l'edificabilitat total (22.493 m2t) entre la superfície total de l'àrea de repartiment (49.877 m2s).
  
5. Determinacions per al pla parcial: a més dels paràmetres fonamentals (60 habitatges/ha, 0,60 m2t/m2s d'edificabilitat bruta i 22.493 m2t d'edificabilitat màxima) s'estableixen unes condicions relatives a l'ordenació que ha d'establir el pla parcial i les dotacions de la xarxa secundària que ha de determinar aquest pla.
  
Quart
  
Després de l'acord de sotmetiment a informació pública, el propi Ajuntament de Manises va sol·licitar un informe a la Confederació Hidrogràfica del Xúquer, al Consell Metropolità de l'Horta i a la Direcció General d'Aviació Civil, però no consta l'emissió de cap d'ells en l'expedient administratiu remés per l'Ajuntament.
  
Una vegada rebuda la sol·licitud d'aprovació definitiva del projecte aprovat provisionalment, el Servei Territorial d'Urbanisme de la Conselleria d'Obres Públiques, Urbanisme i Transports va sol·licitar informes, en data 27 de novembre de 1998, a la Confederació Hidrogràfica del Xúquer i a la Demarcació de Carreteres de l'Estat del Ministeri de Foment.
  
De tots ells, s'ha rebut un informe favorable de la Demarcació de Carreteres de l'Estat del Ministeri de Foment, de data 18 de gener de 1999.
  
Cinqué
  
Manises té un Pla General aprovat definitivament per la Comissió Territorial d'Urbanisme en data 22 de desembre de 1988. Posteriorment, mereix destacar-se una modificació de 50 punts que es va tramitar l'any 1997.
  
Sisé
  
El sotssecretari d'Urbanisme i Ordenació Territorial va emetre un informe favorable, de caràcter previ, en data 26 de juny de 1998.
  
Seté
  
En l'acord d'aprovació provisional s'introdueixen algunes variacions respecte del projecte inicialment presentat, que responen a una sol·licitud de la pròpia mercantil que va plantejar l'actuació i a correccions derivades de l'informe municipal sobre aquesta sol·licitud. En qualsevol cas, no afecten les determinacions principals del document d'homologació.
  
Vuitè
  
La Comissió Informativa de la Comissió Territorial d'Urbanisme de València, en sessió celebrada el 20 de gener de 1999 va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix la disposició transitòria primera, apartat 2, de la LRAU i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon
  
Es tracta d'una homologació sectorial i modificativa, tal com estan definits aquests conceptes en la instrucció d'homologació.
  
Tercer
  
L'homologació és necessària, ja que es tracta d'un sector de sòl urbanitzable programat en el qual s'introdueixen modificacions respecte de l'ordenació establida pel Pla General vigent per a aquest sector. Això en aplicació de la disposició transitòria primera de la LRAU.
  
Quart
  
Es presenta únicament el document d'homologació, ja que el pla parcial es tramitarà posteriorment, corresponent la seua aprovació definitiva a l'Ajuntament de Manises, una vegada aprovada definitivament l'homologació del sector per la Conselleria d'Obres Públiques, Urbanisme i Transports.
  
Cinqué
  
La documentació està completa, als efectes del compliment del que preceptua l'article 27 de la LRAU.
  
Sisé
  
L'informe favorable de la Demarcació de Carreteres de l'Estat del Ministeri de Foment, de data 18 de gener de 1999, indica el següent:
  
«1. L'homologació objecte d'aquest informe, no afecta de manera directa carreteres pertanyents a la Xarxa de Carreteres de l'Estat.
  
2. La zona verda i espais lliures no hauran de disminuir de superfície que figura en el pla número 5, ni canviar d'ubicació.
  
3. Quan es desitge entroncar el nou col·lector amb l'existent, hauran de sol·licitar autorització a aquesta demarcació de carreteres.»
  
Setè
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU. Per una altra part, el document d'homologació s'ajusta a la instrucció d'homologació citada anteriorment.
  
Vuitè
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions de municipis de menys de 50.000 habitants, de conformitat amb el que disposa la disposició transitòria primera, punt 3, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada el 28 de gener de 1999 acorda aprovar definitivament l'homologació modificativa del Sector 2 del municipi de Manises.
  
L'Ajuntament de Manises haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 28 de gener de 1999.- El secretari de la Comissió Territorial d'Urbanisme: José Manuel Palau Navarro.